மானக்கேடு நேர்ந்தால் உயிர்விடும் குணமுடையவர் தம்மை மதியாதவரைக் கண்டாற் பணியமாட்டார்; எப்படியென்றால் கல்லுத்தூண் தாங்கமுடியாத சுமையைத் தாங்கநேர்ந்தால் அப்படியே பிளந்து நொறுங்குவதே அல்லாமல், துவண்டு வளையுமோ? வளையாது; அதுபோலவேதான் மானமுடையாரும்.]                      நீர்அளவே ஆகுமாம் நீர்ஆம்பல் தான்கற்றநூல்அளவே ஆகுமாம் நுண்அறிவு  -  மேலைத்தவத்தளவே ஆகுமாம் தான்பெற்ற செல்வம்குலத்தளவே ஆகுங் குணம்                      நல்லாரைக் காண்பதுவும் நன்றே நலமிக்கநல்லார்சொல் கேட்பதுவும் நன்றேஎ - நல்லார்குணங்கள் உரைப்பதுவும் நன்றே; அவரோ(டு)இணங்கி இருப்பதுவும் நன்று [நன்றேஎ = நன்றே என்பதன் அளபெடை, பாட்டுக்காக நீட்டிப் பாடுதல்]                    தீயாரைக் காண்பதுவும் தீதே திருவற்றதீயார்சொல் கேட்பதுவும் தீதேஎ - தீயார்குணங்கள் உரைப்பதுவும் தீதே; அவரோ(டு)இணங்கி இருப்பதுவும் தீது. [திரு = நன்மை, பயன்;தீதேஎ = தீதே என்பதன் அளபெடை, பாட்டுக்காக நீட்டிப் பாடுதல்]                       நெல்லுக் கிறைத்தநீர் வாய்க்கால் வழியோடிப்புல்லுக்கும் ஆங்கே பொசியுமாம் - தொல்லுலகில்நல்லார் ஒருவர் உளரேல் அவர்பொருட்டுஎல்லார்க்கும் பெய்யும் மழை. [இறை = கொட்டு; ஆங்கே = அங்கே; உளரேல் = உண்டானால்; பொருட்டு = காரணமாக; பொசி = ஊறு, கசி]                      